LidanRubinov/Halacha-QA huggingface dataset:
שאלה: להמשיך לאכול בבית של צימחונים: הרב ענה שניתן לאכול בבית צימחוני שאינו שומר כשרות אם מוודאים את טבילת הכלים, עישור הירקות ובדיקה מחרקים. לא כל כך הבנתי את תשובת הרב, איך אדע אם הם מנפים את הקמח? ואיך אדע אם רוטב הסויה שהם משתמשים בו כשר? איך אדע שהביצים בדוקות מדם (הם מגדלים תרנגולים בחצר)? ואך אדע שלא שמו לי בצלחת פירות ים (להם לא כל כך איכפת)? בקיצור, האם זה מעשי להתחיל לברר איך ומה שמו בכל דבר שמוגש לצלחת?
תשובה: השואל מעלה חששות שהם וודאי חששות נכונים. אם לא ניפו את הקמח, למשל, וודאי שזו בעיה. בקיצור אם יש את החששות הנ"ל זו אכן בעיה לאכול אצלם. מסעדה צימחונית ללא הכשר.
שאלה: לימוד הרבה תורה בעל פה: מהי הדרך האידיאלית ללימוד תורה בגילאים צעירים? ישנם בתי ספר שלומדים בעל פה תורה וחלק מהנביאים וכן ש"ס משניות (בעל פה) ואח"כ 1000 דפי גמרא (בעל פה!!!) וטוענים שכך הוא הדרך היחידה לצמיחת ת"ח. לימודי חול מינימליים. האם הם צודקים? ואם לא הרב יכול לפרט מהו האידיאל בלימוד תורה?
תשובה: אין דרך אחת בלימוד תורה. "חנוך לנער על פי דרכו". מי שמסוגל ללמוד כמות גדולה של דפי גמרא בהבנה ובהנאה, שילמד. מי שאינו מסוגל, אין טעם להכריח אותו ללמוד בניגוד ליכולתו ולרצונו.
שאלה: קידוש לבנה במניין: האם עדיף למהר בתפילת ערבית של מוצאי שבת כדי להספיק לומר במניין את ברכת קידוש הלבנה? האם לדלג על הסדר של "ויהי נועם" לשם כך או לומר קידוש לבנה ביחיד?
תשובה: יתפלל כרגיל, ואחרי זה יאמר קידוש לבנה, רק לכתחילה רצוי מנין לקידוש לבנה, זה לא מעכב, מספיק שנים או שלושה לומר עליכם ואפ' ביחיד אפשר לומר, לא לדלג בתפילה בשביל זה. האם מותר לדבר באמצע קידוש לבנה?
שאלה: פעולה כנגד עין הרע: האם כשאדם חושש מעין הרע מותר לו לומר את הפס : "בן פורת יוסף, בן פורת עלי עין." מפרשת ויחי? וכן האם צריך להכניס את האגודל בין האצבע לאמה, או שזה מנהג גויים?
תשובה: אלו דברים שלא מוזכרים בהלכה, לא ללכת אחרי דברים כאלו. תמים תהיה עם ה' אלוקיך, ולא להגרר אחר התנהגויות כאלו שאיננו מבינים אותם, די בתפילה שאדם מתפלל בכל בוקר 'ותצילני., מעין הרע וכו'.
שאלה: לשמוח על ערפאת שמת: האם צריכים לשמוח לשמע מותו של עראפת? מה הכוונה בפס : "בנפול אויביך אל תשמח", וכן "מעשי ידי טובעים בים." המתייחס לטביעת המצרים בים-סוף?
תשובה: כאשר נכחדים רשעים מהעולם, העולם נעשה נקי ומתבשם, ויש לשמוח כשהעולם מתבשם. כאשר המצרים טבעו בים ישראל אמרו שירה "אז ישיר משה" וכו'. הפסוק "בנפול אויביך אל תשמח" נאמר על אויב מישראל ועל אויב גוי נאמר "ואתה על במותימו תדרוך". עיין מגילה ט"ז ובסנהדרין ל"ט. אמנם, נאמר על הפסוק "באבוד רשעים רינה" - באבוד אחאב בן עמרי, ועליו נאמר "ותעבור הרינה במחנה" כאשר מת אחאב. זאת אומרת שגם כאשר מת רשע מישראל שכולם סבלו ממנו והיה רשע לשמים ורשע לבריות יש מקום לרינה, כי העולם נטהר וכך מסביר הרב קוק זצ"ל ב"אורות המלחמה" פרק א'.
שאלה: תוספת לשמות של נפטרים: האם יש עניין להזכיר תוספת של הי"ד, זצ"ל, ימ"ש וכד לאחר הזכרת שם של נפטר? כיצד ניתן לדעת האם על מישהו יאמרו או זצ"ל? כן מה ההגדרה של מי שעליו אומרים ימ"ש?
תשובה: במשלי נאמר "זכר צדיק לברכה" ומכאן כאשר מזכירים שם של צדיק מברכים אותו. והמשך הפסוק "ושם רשעים ירקב" מכאן נהגו חכמים שכאשר מזכירים שמו של רשע מגנים אותו. הגנאי לרשע כפי מה שמכירים אותו, וכן להפך - השבח לצדיק כפי מה שמכירים אותו.
שאלה: עשה לך רב בצבא: אני חייל ואין לי רב שפוסק לי. רציתי לשאול על פי מה ואיך אני פונה ומבקש מרב להיות לי למורה דרך ולפוסק (לא למדתי בישיבה ועכשיו זה חסר לי מאוד!) וגם איזה רב יסכים?
תשובה: בתור חייל הנך צריך רב זמין טלפונית, כיון שאין ביכולתך לפגוש אותו כל פעם, ולכן כדאי ליצור קשר עם הרב הצבאי של היחידה או רב סמוך לבסיס או רב שכונה שאפשר ליצור איתו קשר כשיש בעיה. הרב רואי מרגלית.
שאלה: טיפולים בהילינג: האם ישנה בעייה הלכתית בכל הקשור לטיפול בהילינג? האם יש בעייה מצד רוח ההלכה?
תשובה: אני לא מכיר בדיוק את השיטה הזאת. צריך לבדוק אם זה הוכח מבחינה מדעית או שזו רק אמונה של אנשים. אדם מישראל לא צריך להגרר אחר דברים שאינם אמינים. אמנם יש כל מיני שיטות כמו מדיציניה ושיטות טבעוניות ואלטרנטביות שמשתמשים בהם. אני לא חושב שיש איסור בכל דבר שהוכיח את עצמו ויש בזה סברא אם הוא הוכח ע"י אנשים מיומנים בתחום.
שאלה: להתפטר או להיות מפוטר?: אדם אשר עומד לעזוב את מקום העבודה שלו מפני סיבות שונות כגון שעובר מקום מגורים וכד ולשם כך צריך הוא להתפטר מהעבודה, אך אם "ידאג" שיפטרו אותו הוא יקבל על כך פיצויים, האם מותר לו ל"ארגן" את הפיטורים שלו, כמובן לא על ידי נזק ישיר למפעל כגון פגיעה ביצור וכדומה?
תשובה: על פניו נראה שיש כאן מעשה רמיה.
שאלה: מותר לחתן אבל להתחתן?: האם הדין שנאמר בגמרא ובשולחן ערוך על מותה של אמה של הכלה ואביו של חתן שייך גם היום כאשר אין ההורה דואג לארגון החתונה אלא כל המשמעות היא כספית בדרך כלל?
תשובה: היום דין זה לא נוהג כי האולם מקפיא חלק גדול מהאוכל ומשתמש בו לחתונה אחרת.
שאלה: הרבה ארבה: ידוע שליוצאי תימן יש מסורת לגבי כשרות הארבה ולכן מותר להם לאוכלו. האם גם לשאינו תימני (אשכנזי לצורך הענין) יהיה מותר לאכול?
תשובה: בעקרון יכול אדם מעדה אחת לסמוך על מסורתם של אחרים בתנאי שהמסורת היא רצופה ומוסמכת עפ"י תלמידי חכמים. יוצאי תימן נמצאים כבר בארץ יותר מ-50 שנה. בשנים אלו לא היה ארבה בארץ האם ניתן לסמוך על מסורת כזו? הדבר טעון בדיקה.
שאלה: התחברות לאינטרנט דרך השכן: לשכן שלי יש חיבור לאינטרנט מהיר והוא הציע לי למתוח קו טלפון מהחיבור שלו אלי עם מפצל, כפי שניתן לעשות למי שיש שני משבים באותו בית. האם הדבר מותר, או שאסור מצד גזל?
תשובה: צריך לשאול את החברה היכן עובר הגבול. על פניו נראה שאדם אחד (כולל בני ביתו) יכול לחבר כמה מכשירים אך שני בני אדם אינם יכולים להתחבר לקו אחד.
שאלה: הורדת סרטים ומשחקים מהאינטרנט: האם כשם שהרב דוב ליאור מתיר הרדת שירים הוא מתיר הורדת משחקים וסרטים? תחנות הרדיו קנו את השירים, אבל הסרטים נפרצו על ידי שודדים.
תשובה: ההיתר הוא היות וזה פרוץ לכל ואין אמצעי אכיפה. הדבר דומה לאבידה ששטפה נהר המובא בתלמוד שאף אם הוא צווח שאינו מתייאש התורה התירה כי אין בידו לזכות בזה. זה שונה מהדפסת ספרים שיש בזה זכות יוצרים ויש על כך אכיפה. המציאות באינטרנט היא שהכל מופקר ולכן מותר להוריד.
שאלה: משתלה של צדיקים: ידוע שאסור להרכיב עצי פרי מין בשאינו מינו. לצערי לא מצאתי משתלה שעובדת עם פיקוח רבני בעניין זה. אם קיימת משתלה שיש עליה פיקוח רבני, או אפילו משתלה שמוחזקת כמקפידה על כללי ההלכה בעניינים כגון אלה?
תשובה: יש כמה משתלות שאפשר לסמוך עליהן, האחת בגמזו והשניה של טסלר בנוב. אפשר גם לקנות שתילים מכל משתלה, אך דווקא כזו שמייצרת את השתילים, שכן המתווכים אינם יודעים איך מורכבים השתילים. כדי לדעת אם העץ שקונים מורכב בכשרות, אפשר להשתמש בסקירה שערכתי יחד עם המדריך החקלאי מאיר פרנקל, ולבקש מהמשתלה שתיל שמורכב לפי הצירופים המותרים כמתואר שם. הסקירה פורסמה בחוברת אמונת עתיך 11 עמ' 37  קישורית מצ"ב: www.toraland.org.il 01112i.htm בברכת התורה והארץ, הרב יואל פרידמן.
שאלה: כתיבה על רצועות התפילין: נתקלתי לפני מספר ימים בתלמיד שכתב את שמו על רצועות תפילין של ראש. היה קשה לי לראות את זה אך רציתי לדעת האם ישנה בעיה הלכתית או סתם תחושה אישית לא טובה שלי?
תשובה: תחושתך נכונה, תפילין של ראש זהו דבר שבקדושה ולא שייך לכתוב על זה. אמנם זה לא ממש אסור אך מסתבר שזה לא ראוי.
שאלה: כשרות תמרוקים שנכנסים לפה: האם נדרש להקפיד בכשרות תמרוקים אשר אינם מיועדים לבליעה אך עלולים להכנס לפה (דוגמת קרם-ידיים, סבון רחצה וכו )?
תשובה: היות וזה שימוש חיצוני, כמו שמותר להשתמש בסבון של חלב (בציריה), כך מותר להשתמש בתכשירים אלו, ולא צריך לחשוש שאדם יבלע ומן הסתם גם לא מתכוין לבלוע.
שאלה: ת על נזק שגרם חבר למחשב: יש לי תלמיד שהוא מומחה למחשבים ומקדיש שעות רבות לתיקון מחשבים בישיבה וביישוב בו הוא לומד ובישוב בו הוא גר. לפני כשבוע אירעה תקלה חמורה במחשב שלי והוא הציל את כל התכולה הכתובה ואף תיקן אותו לאחר הקדשת שעות רבות לכך בלא כל בקשת ת ואף בלא ציפייה לכך. במוצאי שבת האחרונה הוא ניסה ביוזמתו לתקן רכיב מסויים שלא עבד במחשב ושרף אותו. מקובלת על הבחור אחריותו לקלקול ולתיקון וגם לת אך נשאלת השאלה אם כיון שהוא תיקן לי מקודם את המחשב וגם בהמשך עשה בו כרצונו בהסכמתי, שמא אין לו אחריות על כך.
תשובה: אם לרב היה ניחא בכך שהוא מנסה לתקן, זה נחשב בשליחותו שלא מדעתו, אז אם ניחא ליה והוא עושה זאת בחינם אין על זה גדר של מזיק היות ועשה ברשות. אמנם אם היה שלא ברשות אז אדם המזיק חייב בין באונס (אונס רגיל כי יש שיטות הפוטרות באונס גמור, אבל כאן זה רגיל) בין ברצון, אבל במקרה זה לכאורה, בפשטות צריך להיות פטור, אך אין לי כאן את כל הנתונים. אפשר לעיין בשיטה מקובצת ב"ק סוף פרק שני בשם הריב"א שבמקרה כזה אין לו שם של מזיק, ריב"א מוכיח זאת מב"ק צט. גבי אומן שקלקל בשכר- חייב, ובחינם-פטור. ברשות אין לו שם של מזיק.
שאלה: מעדנים עם פסיפלורה: בהמשך לתשובות שניתנו באתר זה גלבי פרי הפסיפלורה רציתי לשאול מה דין המעדנים המצויים בשוק (כגון היופלה של תנובה) בהם כתוב שיש מיצוי של פרי הפסיפלורה? מה הדין לכתחילה (האם מותר ראוי לקנות) ומה הדין בדיעבד (באם כבר נקנה או מוגש אצל מארחים) ומה הדין בשעת הדחק (כגון בשירות צבאי ואין הרבה אוכל אחר, או מחולק במנות למשפחות נזקקות וכדו )? האם בגוש קטיף מגדלים גם פסיפלורה?
תשובה: לאחר הבירור עם לשכתו של הרב ויטמן, רב של תנובה, נאמר לי שהפסיפלורה שמשתמשים בו ביופלי של תנובה מקורו מחו"ל, ולכן אף שבעיקרון יש ערלה בחו"ל, אך להלכה כל ספק שהוא לגבי ערלה בחו"ל - להקל ומותר. בדרך כלל במיצים וכדו' גם כן משתמשים ברכז שמקורו מחו"ל ולכן הם מותרים לכל הדעות. הבעיה מתמקדת בפירות טריים שמקורם מהארץ, שלגביהם יש דעות הסוברות שהוא עץ, ולכן יש לחשוש לגביו מדין ערלה. בברכת התורה והארץ, הרב יואל פרידמן.
שאלה: לא רוצה להיות עובד מדינה: אני עובד במסגרת ממשלתית שכחלק מפעילותיה קונסת אזרחים בסכומים גבוהים מאוד שמגיעים למאות ואף אלפי שקלים בכל פעם. אינני מרגיש בנוח עם עבודה זאת במיוחד לאור העובדה שלאחרונה אף קנסנו ישיבה. האם עלי להתפטר מתפקידי זה ולסרב לעשותו? באיזשהו אופן אני חש שאני מייצג ממשלה שמתאכזרת לתושביה וקשה לי עם כך. האם יש בסיס להרגשתי?
תשובה: אם הקנסות אינם צודקים מן הראוי לחפש עבודה אחרת. ואם הם צודקים אפשר להמשיך בעבודה. אך תמיד יש להעדיף עבודה שאינה גורמת צער לאחרים.
שאלה: הדלקת נרות שלא בזמנם: אני צריך להדליק חנוכיה בפרלמנט הצ כי כשבוע לפני החג. פרסומי ניסא לגויים. איך עדיף לברך, "השם", "אדונם" או "אדושם" במקום השם המפורש? יהיו שם תלמידי בית ספר ועוד יהודים רבים וזה ילמד אותם איך מדליקים את הנרות. כמו כן, אני מארגן הדלקת נרות כל יום בביה"ס היהודי. אנחנו עושים מזה טקס גדול. האם מדין חינוך יש מקום לאפשר לילדים להדליק בשם ומלכות? ישנם ילדים רבים פחות מגיל בר מצווה.
תשובה: יש לברך "השם אלוקינו". ילדים פחות מגיל בר מצוה יוכלו לברך בשם ומלכות.
שאלה: תפילה בנץ או במניין?: אני רגיל מספר שנים להתפלל בשבת בנץ. לא תמיד יש לי מניין בשעה כזו. מה עדיף לפי ההלכה, להתפלל בנץ או להתפלל במניין?
תשובה: בדרך כלל מניין עדיף. מי שבאופן קבוע מתפלל תמיד הן בחול והן בשבת כותיקין רשאי לדעת המשנה ברורה להתפלל ביחידות, אך יש חולקים.
שאלה: לנחש כמו אמורי בצחוק: כתוב בקיצור שולחן ערוך שמי שנותן סימנים בדברים עובר על "לא תנחשו ולא תעוננו". למשל האומר הואיל ונפל הפת מפי, או נפל מקלי מידי. וכן מי שמבקשין ממנו מעות בשחרית ואומר לא אתחיל את היום בפרעון. האם כשאומר זאת על דרך צחוק ובדיחה, או כשלא מתכוון לכך באמת, ועושה דבר מסויים משיקול דעתו, ולא מהדברים הכתובים למעלה, אין איסור בכך?
תשובה: תיאורטית כשאין כוונה רצינית אין בכך איסור, אך יש כאן איסור משום מראית העין והרחקה מן הכיעור.
שאלה: הכשרת בזיליקום: יש לי צמח של בזיליקום בגינה. כיצד ניתן להכשירו לאכילה מבחינת ניקוי מתולעים?
תשובה: הבזיליקום הוא כמו שאר צמחי עלים, שנגועים בחרקים, ולכן יש לבדוק אותם לפני האכילה. על כן צריך להסתכל עליהם היטב, על כל עלה לשטוף במים עם סבון או מים עם מלח, ולהסתכל שאין חרקים על העלים. כמו כן יש לשים לב שאין מנהרות על העלים, שכן מנהרות אלו הם סימן לזחלים של זבוב המנהרות. במידה ונמצאו מנהרות כנ"ל, יש לחתוך את סביבות המנהרות. בברכת התורה והארץ, הרב יואל פרידמן.
שאלה: שימוש ב"מי עדן" בשבת: האם אפשר להשתמש בשבת במתקן "מי עדן" המקרר את המים? יש מתקנים שגם מחממים, מה דינם?
תשובה: מכון צומת אוסר לחלוטין מכשירי מי עדן, נביעות ובארים משתי סיבות: 1. המצאות "הצד החם" שיש בו איסור דאורייתא ואנשים יתבלבלו. 2. "הצד הקר" מכיל מיכל קטן ביותר וכל כוס מים שניה או שלישית מפעילה את מדחס הקירור מחדש. הרב ישראל רוזן - מכון צומת. לתשובת הרב רואי מרגלית. לתשובת הרב אליעזר מלמד.
שאלה: החזקת כלב טוב בבית: אני רוצה לקנות כלב שעשועים קטן. האם זה נקרא לגדל כלב רע?
תשובה: כלב שקט שלא נושך ולא מפחיד ילדים מותר. אולם בעם ישראל לא טיפחו תחביב מסוג זה. כלב משעבד את בעליו. יש לנו ערכים ותרבות נעלים יותר מגדול כלבים.
שאלה: לאכול פחות מכזית בלי נטילה: האם צריך ליטול ידיים ולברך על הנטילה כאשר אדם יודע שיאכל פחות מכזית לחם?
תשובה: צריך ליטול ידיים בלא ברכה. ואם מתכוון לאכול שיעור כביצה, יטול ידיים ביתר פירוט: יש אומרים שרק על שיעור כביצה צריכים ליטול ידיים, וזו דעת הרוקח, ויסודה בדעת רש"י והרמב"ן והרשב"א הסוברים שרק אוכל בשיעור כביצה מקבל טומאה, וכיוון שתקנת נטילת ידיים משום סרך טומאה, כדי שהידיים לא יטמאו את הלחם, לכן לדעתם כאשר הלחם קטן מכביצה אין חשש ולא צריך ליטול ידיים. לעומת זאת דעת המגן אברהם, הלחם חמודות, א"ר ועוד, שהדין הוא כרמב"ם והתוס' שכל כמות של לחם מקבלת טומאה, ולכן חייבים ליטול ידיים לפני כל אכילה של לחם, אפילו אם הוא פחות מכזית. הדעה האמצעית היא דעת השולחן ערוך והגר"א ועוד פוסקים, שתקנת חכמים היא שדין נטילת ידיים מקביל לברכת המזון, וכמו שעל כזית מברכים ברכת המזון כך על כזית צריכים ליטול ידיים.
שאלה: השתיה פוטרת את האוכל: האם ישנה בעיה כלשהי על משקה בפתח הארוחה על מנת לפטור כל מיני מאכל אחרים ובכללם מוצקים בני אותה ברכה?
תשובה: אין בעיה בתנאי שמונחים לפניו ודעתו עליהם. כמובן שלא מדובר בארוחה עם לחם שמברך המוציא ופוטר את המשקה. הרב רואי מרגלית.
שאלה: להוכיח חבר אחרי החטא: האם כאשר אדם אכל בשגגה דבר לא כשר, על חבירו להעיר לו על כך לאחר מעשה כדי שלא יכשל להבא?
תשובה: אם ההערה תמנע ממנו מכשול בעתיד עליו להעיר לו, אבל בנחת.
שאלה: חזרה בתשובה עם מצווה אחת: אדם המוכן לקבל עליו מצוה אחת לקיים, איזו מצוה לומר לו?
תשובה: שבת.
שאלה: צניעות וכשרות במסיבה: יש לי חברה חילונייה שהזמינה אותי למסיבת יום הולדת שלה. יהיו שם אוכל, זמרים וכו. האם מותר לי ללכת?
תשובה: לפי תיאורך האוירה לא מתאימה. לא זו בלבד שהאוכל אולי לא כשר, אלא כל מה שמסביב. תני מתנה צנועה לחברתך כגון ספרון קטנטן עם מסרים ערכיים ותתנצלי על שאינך יכולה לבוא למסיבה.
שאלה: איך בדיוק זה הגיוני?: למדתי בשיעור אמונה שה הוא לא "משהו", הוא פשוט אינסופי כמו האוויר שברא. הוא קיים בכל מקום ובכל חתיכה מהחיים. אז איך יש לו כ"כ הרבה שמות? איך משהו אינסופי יכול לבצע דברים כאלה מדהימים ולהשגיח על כל בריאה אם אין לו מקום מוגדר? ידיים להשתמש בהן? לפעמים העובדה שהוא אינסופי מעוררת הרבה תהיות מוזרות.
תשובה: השאלה עמוקה כי עלינו להסביר לעצמנו דבר שמעל ליכולת הבנתינו. ד' הוא למעלה מכל גבול בלתי מושג. אנחנו יכולים להבין רק את מה שהוא עושה בעולם. כל העולם הוא בריאה אלקית, ואנו קוראים אותו בשם לפי מה שאנו רואים שהוא עושה, אבל הוא בעצמו למעלה מכל שם. כאמור הנושא עמוק ואין מסגרת זו מתאימה להרחיב יותר. אך יש להניח שבשיעורי אמונה תוכלי לקבל תשובה רחבה
שאלה: זמן דמי חנוכה: מדוע נוהגים לחלק את דמי החנוכה דווקא ביום החמישי של חנוכה, ה' חנוכה?
תשובה: בשני ספרי מנהגים כתובה סיבה דומה והיא קשורה בשבט שמעון שהוא הנשיא המקריב ביום החמישי. שבט שמעון נתקללו על ידי יעקב "אחלקם ביעקב" והם מסובבים מעיר לעיר בישראל ומלמדים תינוקות של בית רבן ולכן היו גם עניים ביותר. ולפי שדמי חנוכה נותנים לילדים ולעניים, אין מתאים מיום זה שהוא יום העניים, וגם מלמדי התינוקות שרצו לחזק בכל הדורות את הלימוד בחנוכה כנגד גזירת היונים שהיתה, היו אומרים לתינוקות שאם ילמדו עוד משנה או פרק יקבלו דינר מתנה. הרב רואי מרגלית.
שאלה: להתפלל מול נשים: אמש נכחתי בתפילת ערבית בבית אבלים. שליח הציבור עמד להתפלל הצד ספה שעליה ישבו נשים. כאשר הוא הגיע לתפילת העמידה הוא אמר: "אין להתפלל מול תמונה, צלם ואישה. לכן אני מבקש מכל הנשים שיושבות על הספה לעבור לחלק אחר של הדירה". האם הוא נהג בדין? האם יש אסמכתא לנוהג זה?
תשובה: אכן הוא צודק מפני שאין להתפלל מול שום דבר שעלול להסיח את דעתו, בפרט שנשים אלו יכולות לדבר ביניהם ולהפריע, וכמובן אם הן לבושות שלא בצניעות אסור בודאי להתפלל כנגדן. אך אולי הדרך שזה נעשה לא הולמת: א. מפני שאין מסיחין בין ברכות ק"ש לשמו"ע. ב. היה צריך לפני התפלה בלי שאנשים ירגישו לבקש מאחת הנשים לומר לחברותיה לעבור מקום בצורה כזאת שלא ייעלבו (כי באמת לא כולן יודעות שזה בעיה), ולא באמצע התפילה לפני כולם "לגרש" אותם, כביכול אנו אומרים להן אינכם רצויות פה. מקורות: שו"ע סימן צ, סעיף כ"ג, ושם במשנב"ר. סימן ע"ה (וה"ה לשמו"ע). סימן ק"ב סעיף א'. פניני הלכה פ"ג. אשי ישראל (מקום התפלה). ירבו השמחות בישראל הרב רואי מרגלית.
שאלה: כלאיים בכרם: יש לי גפן יחידה וברצוני לשתול תחתיה צמחי תבלין ותה האים מותר? ברמב"ם ראיתי שכתוב שרק תבואה וירקות אסור וזרעים מותר, מה מוגדר זרעים?
תשובה: קודם כל ירחיק ששה טפחים מהגזע, וכן יקפיד שהצמחים לא יהיו ישירות תחת הענף באויר.(כלומר תחת אויר הענף). זרעים שכתוב ברמב"ם הכוונה לקטניות בתבלינים יש להחמיר.
שאלה: כלאי הגפן וצמחי התה: יש לי גפן יחידה וברצוני לשתול תחתיה צמחי תבלין ותה. האם מותר?
תשובה: יש להרחיק את הצמחים 6 טפחים מגזע הגפן. זרעים שאינם נאכלים בעצמם אלא רק פרותיהם אין בהם כלאים.
שאלה: לשתוק בדיני ממונות: האם בדיני ממונות שתיקה כהודאה?
תשובה: שתיקה כהודאה שייכת בדיני ממונות, אך אם שתק מתחילה ועד סוף אינה הודאה, כלומר: אם אמר לו כמה פעמים שהוא חייב לו 100 ש"ח והוא לא מגיב אינה הודאה, כיון שלא מתייחס אליו כלל. אך אם אמר לו אתה זוכר שהלכנו ביום פלוני ואמר לו הן, ועמדנו ליד עץ פלוני ואמר לו הן, וכשאמר לו נתתי לך 100 ש"ח שתק, אז שתיקה הוי כהודאה. ועיין באורך בסימן פ"א בחושן משפט. הרב משה כהן.
שאלה: איך לכוון בתפילות?: אני מתפלל שלוש תפילות ביום אבל תוך כדי שאני אומר את התפילה אני חושב על אלף דברים אחרים. איך אני מכוון על מה שאני אמור לחשוב?
תשובה: לפני התפילה צריך להתכונן ולחשוב לפני מי אתה עומד ולהרגיל את עצמך תחילה לכוון ראשונה ואחר כך להתרגל לכוון בשלוש הברכות הראשונות וכך להתקדם, אבל העיקר לחשוב לפני התפילה על ערך התפילה, להתכונן לתפילה ולשאוף להגיע לכך שאתה תצפה לתפילה מפני שהיא מרוממת אותך וממלאת אותך אושר ושמחה.
שאלה: החבר הגוי שלי מבקש צדקה: יש לי חבר קרוב, שאינו יהודי. לאחרונה הוא נקלע למצב כלכלי קשה וגורש מהארץ מכיון שתוקף הויזה שלו פקע. הוא זקוק נואשות לכסף, על מנת לעזוב את המדינה אליה הוא גורש למדינה אחרת. האם מותר לי לתת לו כסף? האם זה נחשב לצדקה? ובכלל, האם הידידות שלי איתו חיובית?
תשובה: מפרנסים עניי אומות העולם עם עניי ישראל. יחסים קורקטיים מותרים. מידידות שיש עמה קשרים נפשיים יש להימנע כי סופה קרוב לבבות, דעות, השקפות ואף מעשים.
שאלה: המתת חסד לבע"ח: לפני 14 שנים אספנו אל ביתנו כלב במצב קשה וקיבלנו היתר לטפלו ולהשיבו לחיים. נקשרנו אליו מאוד ומאז הוא שכן בביתנו. היום מצבו הבריאותי לא טוב (למרות שהוא חי חיים טובים בתנאים מצויינים). הוא כמעט ואיננו רואה, יש לו שרידים של חוש ריח, שמיעתו כבדה והוא כנראה חולה בסכרת. הוא גר עם אחותי ולה שני ילדים רכים והמעמסה ממש כבדה עליה. צר לנו על הכלב, על כן שאלתי היא האם מותר להמיתו המתת חסד? חייו בעולם הזה אינם עוד חיים וכמובן שאיש לא יקח כלב במצבו אל ביתו. מה דינו?
תשובה: כן. מותר להמיתו מיתה יפה ללא יסורים.
שאלה: אזכרה בפורים של אדר ראשון: האם מותר לקיים אזכרה לנפטר בפורים קטן?
תשובה: באזכרה יש כמה עניינים: הזכרת נשמות (השכבה), הספד, לימוד וסעודת מצוה, עליה לבית-הקברות. הזכרת נשמות: חלק מהאשכנזים נוהגים שאין אומרים הזכרת נשמות בכל הימים שאין אומרים בהם תחנון והספרדים נוהגים להגיד. הספד: אין מספידים אלא לחכם בפניו. לימוד וסעודת מצוה: אין בעיה לעשות גם בשבת. עליה לבית הקברות: הכל בו בהלכות אבילות כתב שלא ללכת לבית העלמין בימים שאין אומרים בהם תחנון, אך בגשר החיים כתב שהולכים בימים אלו ואף בר"ח חנוכה ופורים אפשר ללכת ורק בחוה"מ לא הולכים. אך המנהג לא ללכת בחנוכה ובפורים אלא הולכים לפניהם או לאחריהם (עדיף לאחריהם), ורק בפורים קטן ושאר ימים שאין אומרים בהם תחנון הולכים. הרב רואי מרגלית.
שאלה: קרחת לאישה נשואה: האם מותר לאשה נשואה לעשות קרחת וללכת ללא כיסוי ראש?
תשובה: בתורה כתוב "ופרע את ראש האשה" ולא רק את שערה. ולכן אפילו לאישה קרחת אסור ללכת ללא כיסוי ראש.
שאלה: מחילה אחרי ביטול חתונה: אני בחורה בת 25.5 שהתארסה לפני 3 חודשים. הבחור החליט לבטל את החתונה ונאמר לי כי רצוי שהוא יכתוב לי כתב מחילה וכך גם לגבי. מדוע שאכתוב לו אם הוא החליט לוותר? האם יש בכלל עניין שהוא יכתוב לי כתב מחילה? האם למחול כאשר אני עוד כואבת את העניין? הביטול אירע לפני שבועיים וחצי. מתי עליי להתעניין בשידוכים?
תשובה: מן הנכון שהמבטל את הארוסין יחפש דרך איך לפצות את הצד השני על הצער ועגמת הנפש שגרם, ולבקש את מחילתו. הנפגע מהביטול אינו צריך לבקש מחילה אבל יתכן שהמבטל את האירוסין עשה זאת מהסיבה שהצד השני גרם לו להחליט כך, לכן איני יכול לחוות דעתי אם גם הנפגע צריך לבקש מחילה. אני מאחל לך שתתגברי על הצער. וכאשר תרגישי שהשתחררת מהקשר הנפשי אל הראשון, תוכלי להתעניין בהיכרות חדשה. מכל מקום הייתי מציע לך לחשוב ואולי גם להתיעץ למה זה קרה. את יכולה לנסות ללמוד ממה שקרה ולהפיק לקחים להבא. להצלחה.
שאלה: החלפת קופת צדקה: בבית הכנסת בו אני מתפלל, אני מסתובב מדי בוקר עם קופת צדקה. הכסף נאסף עבור ילד חולה. האם אני יכול להסתובב כעת בנוסף עם הקופה של גוש קטיף או שמא עניי עירך קודמים?
תשובה: אפשר לפשר בין הצרכים. בשני וחמישי לגוש קטיף ביתר הימים לנער החולה.
שאלה: כתובה שנמחקה: כתובה ישנה אשר חתימות העדים כבר כמעט ואינם נראים, האם היא עדיין כשרה?
תשובה: זה בעיה אם חתימות העדים מטושטשות, אבל אפשר לגשת לרבנות במקום בו התחתנו שם משמרים בארכיון עותק של הכתובה ואפשר לצלם ממנו העתק, טשטוש זה לא טוב.
שאלה: הזדקקות כלכלית לאחרים: אנחנו עניים. איננו רוצים להזדקק לבריות. כמו שכתוב "פשוט נבילה בשוק ועשה שבתך חול ואל תזדקק לבריות". אמנם אנו יכולים להצטמצם במינימום של פת במלח. הבעיה עם הילדים, האם אנו רשאים למנוע מהם מאכל ומשתה וזאת כדי לא להזדקק לבריות? מדוע יש את כל ארגוני החסד שחושבים שהם עושים טובה בלהביא איזה חולצה ישנה יד שניה או קצת אוכל לביתינו אבל בו בזמן הם משפילים אותנו? אנשים חושבים שהם עושים טובה בלדאוג לאחרים אך בה בשעה הם גורמים לביזיון שעליו נאמר "מוטב שיפיל עצמו לכבשן אש" וכו.
תשובה: אשריכם שאתם מוכנים להסתפק במועט ולא להזדקק לבריות. עליכם נאמר "איזהו העשיר השמח בחלקו". ואולם אם מיעוט האוכל עלול לפגוע בגידול הילדים בבריאות, מן הנכון לקבל עזרה לטובת הילדים. אני מבין את הרגישות שלכם ואי הנעימות והבושה שנגרמת לכם מאנשים שרוצים לעשות חסדים. אך עליכם ללמד עליהם זכות שכונתם לטובה. ואתם צריכים לא להפגע כי ההכרח לא יגונה. ואם אין לכם ברירה אלא לקבל עזרה אין בזה גנאי. ואולם עושי החסד צריכים גם הם להיות יותר רגישים ולעשות את החסד בדרך שלא תגרום בושה למקבלים. אני מאחל לכם שפע של ברכה וטובה בעזרת ד'.
שאלה: שתי דיעות במשנ"ב- כמי ההלכה?: כאשר מופיעות במשנה ברורה שתי דיעות או יותר, כפי איזו דיעה ההלכה?
תשובה: בדאורייתא יש להחמיר בדרבנן אפשר להקל.
שאלה: קשיים בשמירת שבת: כל שבת אני רגיל ללכת עם חברים לים. יש לי ייסורים בגלל זה. איך אני יכול לשמור שבת ולא ללכת לים? אני לא מסוגל לוותר על הבילוי הזה.
תשובה: אכן קשה להיות יהודי שומר תורה ומצות ובפרט לשמור שבת כהלכתה, אך מצד שני זוהי מעלה גדולה ביותר, וככל שהקושי יותר גדול השכר יותר גדול. וכבר נכתב בתלמוד על מעלת שומרי שבת ושכרם המרובה. וצריך גבורה גדולה בהתחלה, אך בהמשך זה יהיה יותר קל ולא תרגיש את החסרון כלל, אלא להיפך תרגיש שאתה מתמלא בעונג וסיפוק ותבין כמה ריקנות היתה באי שמירת שבת. הרב רואי מרגלית.
שאלה: תהילים לפי שם הנפטר: בהזכרה בבית העלמין אומרים תהלים לפי שם הנפטר. האם צריך להזכיר גם את שם אביו (למשל "יצחק בן אברהם") או רק את שמו שלו? האם צריך לומר תהילים גם לאותיות "בן"?
תשובה: אכן יש מנהג לומר את שמו ושם אביו (כולל ה"בן"), אך כיום רוב הקהלות אומרים רק לפי השם הפרטי ואח"כ לפי אותיות נשמה, והרבה עברו למנהג זה. הרב רואי מרגלית.
שאלה: הפקרת חפץ מוגבלת: האם ניתן להפקיר חפץ מסוים על מנת שמישהו מסויים לא יקח את זה כלומר להפקיר לכל העולם חוץ מאדם אחד.
תשובה: הפקר שאינו מאפשר לכולם לזכות בו אינו הפקר. עין שו"ע חו"מ סי' רעג
שאלה: כינוי שם למישהו בלי שהוא מקפיד: האם אסור לכנות שם לאדם גם כשזה לא שם גנאי ולא איכפת לו בזה לגמרי? האם מותר לקרוא לאדם בשם המשפחה שלו?
תשובה: אפשר לכנות אדם בשם משפחתו אם כך מקובל לקרוא לו. וכן אפשר לקרוא לו בכנוי של חיבה אם כך רגילים לקרוא לו.
שאלה: לעשות עירוב חצירות: אני גר בשכונה עם צביון דתי בבאר שבע. בעיר יש עירוב לפי בירור שערכתי עם הרב הראשי. האם יש צורך להחמיר ולעשות עירוב חצירות?
תשובה: היום המנהג שרב העיר עושה לכל העיר (שיתוף מבואות הכולל עירוב חצירות) או רב השכונה לשכונה ולכן אין צורך שאדם פרטי יעשה. יש כאלה שעושים כל ערב שבת ויש מפסח לפסח, אמנם יש מצוה לחזור אחר עירוב חצירות כמפורש בשו"ע (שס"ו סי"ג), אך כיון שדיניו מרובים, מן הדין להתייעץ עם מורה הוראה (רב העיר) איך לעשות את זה בשכונה או בבנין שלכם. הרב רואי מרגלית.
שאלה: התרת נדר סודי: אני ילדה בת 14. נדרתי נדר בלי כוונה במצב של לחץ. אני מפחדת שלא אצליח לקיים אותו אך איני רוצה שידעו על כך ולא רוצה לספר לאף אחד. האם יש אפשרות להתיר אותו בדרך בה הוא לא יוודע לאיש?
תשובה: אי אפשר להתיר כך נדר, נדר נוהגים להתיר בפני שלושה ת"ח המבינים בענייני נדרים, לכן היא צריכה לגלות את הנדר לפחות לאחד מהם, כי דיין לא יכול להתיר נדר אם אינו יודע מהו ומהי העילה להתרתו, אמנם די בת"ח אחד מהשלושה שידע, שהרי זכותה לשמור על סודיות, ואז תספר לו מדוע היא מתחרטת, לכן הייתי ממליץ שתיגש לת"ח באיזור מגוריה (לדוגמא הרב המקומי) שיש לה אמון בו שלא יספר זאת לשום אדם, (וזה לא נורא, כמו שלרופא לפעמים מספרים דברים שרק הוא יודע ואסור לו לגלות על פי כללי האתיקה הרפואיים, כך רב לא יגלה) ותבקש ממנו שלא יגלה לאף אדם אחר, והוא יתיר יחד עם עוד שניים שאינם יודעים את פרטי הנדר.
שאלה: לגנוב ציוד מהרס"פ: הפלוגה שלי קיבלה חומרי שיפצור בשביל החיילים. הציוד נמצא ברשות הרס"פ והוא לא מוכן לתת לנו את זה למרות שזה נועד בשבילנו. האם ניתן לומר שהרכוש שייך לכלל הצבא שמעוניין שנשתמש בזה ולקחת לו את הציוד?
תשובה: לכאורה נראה לי שלא, היות והוא ממונה מטעם הצבא באיזה אופן ומתי לתת לחיילים את הציוד, אז הם צריכים לשמור על פקודות הצבא. הוא מקבל הוראות מתי לתת. אם הם חושבים שהוא חורג מסמכותו ונוהג באופן שרירותי שיגישו תלונה למפקד הבסיס. אבל אי אפשר שכל אחד יקח ציוד ממחסן האפסנאות מתי שהוא רוצה, כמו שבמטבח על אף שהאוכל מיועד לחיילים יש סדרים ויש אחראי מטבח ולא כל אחד יכול לקחת מתי שהוא רוצה, כך בעניין ציוד זה.
שאלה: שעון קיר של בית כנסת: שעון קיר התלוי בבית כנסת האם מותר להורידו ולתלותו בבית רגיל או במקום שמעלתו פחותה משל בית הכנסת?
תשובה: זה לא תשמיש קדושה ומצד זה אין בעיה להוציאו מבית הכנסת.